paragraph_text: '''Prvo ratno prvenstvo grada Zagreba u nogometu za 1918. godinu''' bilo je prvo nogometno natjecanje u Zagrebu nakon Prvenstva Hrvatske i Slavonije 1914. godine. Natjecanje je organizirao Odbor za priređivanje nogometnih utakmica u korist Crvenog križa po uzoru na ostale velike gradove Austro-Ugarske (Beč, Prag, Budimpešta). Utakmice su odigrane od svibnja do kolovoza 1918. godine.